recursal/SuperWikiNEXT-32B huggingface dataset:
**ஊட்டச்சத்து சங்கம்** (*Association for Nutrition-AfN*) ஐக்கிய இராச்சியத்தில் செயற்பட்டுவரும் ஒரு சங்கமாகும். இச் சங்கம் ஒரு பதிவு செய்யப்பட்ட தொண்டு நிறுவனம் ஆகும். இச்சங்கமானது ஐக்கிய இராச்சிய உணவியல் வல்லுநர் பதிவேட்டின் (UKVRN) பொறுப்பாளராக உள்ளது.
"அனைத்துநிலைகளிலும், ஆதாரத்துடன் கூடிய வழிமுறைக்கொண்டு ஊட்டச்சத்துக் குறித்த விஷயங்களில் பொதுமக்களைப் பாதுகாப்பதும் பலனடையமாறு பார்த்துக்கொள்வதே" இதன் நோக்கம் ஆகும்.

ஐக்கிய இராச்சியத்தின் பல முக்கிய அமைப்புகளால் இச்சங்கம் அங்கீகரிக்கப்பட்டுள்ளது. NCS தேசிய தொழில் சேவை  இவ்வமைப்பின் தலைமைச் செயலர் லியோனி மில்லினெர் ஆவார்.

பதிவேடு
-------

இச்சங்கத்தில் பதிவு செய்துள்ள உணவியல் வல்லுநர்கள் அனைவரும் தங்களுடைய பயிற்சி மற்றும் தொழில்முறை ஊட்டச்சத்து அனுபவம் பெற்ற சான்றுகளைச் சமர்ப்பிக்க வேண்டும். தரமான நெறிமுறை, நடத்தை மற்றும் செயல்திறன் ஆகியவற்றின் அடிப்படையில் அவர்கள் செயற்படவேண்டும் இதன் உறுப்பினர்கள் மூன்று பிரிவுகளில் உள்ளனர், பொது சுகாதாரத்தில் ஊட்டச்சத்துச் சிறப்புடன் பதிவுசெய்யப்பட்ட ஊட்டச்சத்து நிபுணர் (RNutr), ஊட்டச்சத்து அறிவியல், விளையாட்டு மற்றும் உடற்பயிற்சி, உணவு அல்லது விலங்கு ஊட்டச்சத்து, இணை ஊட்டச்சத்து நிபுணர்கள் (ANutr) மற்றும் ஊட்டச்சத்து சங்கத்தின் ஆய்வாளர்கள் ஆவர்.

இணை ஊட்டச்சத்து நிபுணர்கள்
--------------------------

இணை ஊட்டச்சத்து நிபுணர்கள் என்போர் ஊட்டச்சத்து அறிவியலில் நல்ல அடிப்படை அறிவைப் பெற்றுள்ள பட்டதாரிகள் ஆவர். இவர்கள் பதிவு செய்யப்பட்ட ஊட்டச்சத்து வல்லுநர் ஆவதற்காக ஊட்டச்சத்தின் ஒரு சிறப்புப் பிரிவில் போதுமான அனுபவம் பெறுவதற்கான பணியினை மேற்கொண்டிருப்பர்.

பதிவுசெய்யப்பட்ட ஊட்டச்சத்து நிபுணர்கள்
---------------------------------------

பதிவுசெய்யப்பட்ட ஊட்டச்சத்து நிபுணர்கள், பயன்பாட்டு அறிவு, புாிந்து கொள்ளுதல் மற்றும் அனுபவ அறிவு ஆகிய திறனுடையவர்கள் என்ற அடிப்படையில் தேர்ந்தெடுக்கப்பட்டவர்களாவர். மேலும் இவர்கள் தங்களது அறிவை இற்றைப் படுத்திக்கொள்வதோடு ஆதாரங்களை அடிப்படையாகக் கொண்ட முறைப் பின்பற்றவும் செய்வர்.

ஊட்டச்சத்து சங்கத்தின் உறுப்பினர்கள்
------------------------------------

இவர்கள், குறைந்தபட்சம் ஐந்தாண்டுகளுக்கு பதிவுசெய்யப்பட்ட ஊட்டச்சத்து நிபுணர்கள், ஊட்டச்சத்து நடைமுறை, ஆராய்ச்சி அல்லது கல்வி ஆகியவற்றின் முன்னேற்றத்திற்கு ஒரு குறிப்பிடத்தக்க மற்றும் நீடித்த பங்களிப்பை தேசிய மற்றும் சர்வதேச மட்டத்தில் பெற்றிருப்பதன் மூலம் அங்கீகரிக்கப்பட்டவர்கள்.

மேற்கோள்கள்
-----------

1. ↑  "Association for Nutrition :: AfN Home". Association for Nutrition. 30 June 2017 அன்று பார்க்கப்பட்டது.
2. ↑  "Public Health England - How to become a nutritionist" Accessed 15 January 2015.
3. ↑  "NHS Careers - Explore a career: Nutritionist" Accessed 15 January 2015.
4. ↑  "NHS Choices - Find a Registered Nutritionist or Dietitian" Accessed 15 January 2015.
5. ↑  "National Careers Service - Job Profile for Nutritionists" Accessed 15 January 2015.
6. ↑  "The UK Voluntary Register of Nutritionists (UKVRN)" Accessed 15 January 2015.
7. ↑  "Associate Nutritionist Description" Accessed 15 January 2015.
8. ↑  "Registered Nutritionist Description" Accessed 15 January 2015.
9. ↑  "Fellowship of the AfN Description" Accessed 15 January 2015.

வெளியிணைப்புகள்
---------------

* அதிகாரப்பூர்வ இணையதளம்
**முகம்மது முனீர்** (*Muhammad Munir*) பாக்கித்தானின் இரண்டாவது தலைமை நீதிபதியாக 1954 ஆம் ஆண்டு முதல் 1960 ஆம் ஆண்டு வரை பணியாற்றினார். 1895 ஆம் ஆண்டு முதல் 1979 ஆம் ஆண்டு வரையிலான காலப்பகுதியில் வாழ்ந்தார்.

பின்னணி
-------

ஒரு காக்கிசாய் பசுத்துன் குடும்பத்தில் முனீர் பிறந்தார். லாகூர் அரசு கல்லூரியில் ஆங்கில இலக்கியத்தில் முதுகலைப் பட்டம் பெற்றார். எல்எல்பி பெற சட்டக் கல்லூரியில் சேர்ந்து சட்டத்தில் பட்டம் பெற்றார். 1921 ஆம் ஆண்டில் அமிர்தசரசில் வழக்கறிஞராகத் தனது வாழ்க்கையைத் தொடங்கினார். ர் 1922 ஆம் ஆண்டில் லாகூர் சென்றார்.

தொழில்
------

முனீர் 1937 ஆம் ஆண்டில் பஞ்சாபின் மாநில உதவி அரசுத் தலைமை வழக்குரைஞர் 1940 ஆம் ஆண்டில் பிரித்தானிய இந்தியாவின் வருமான வரி மேல்முறையீட்டு தீர்ப்பாயத்தின் முதல் தலைவராகவும் நியமிக்கப்பட்டார். 1942 ஆம் ஆண்டில் லாகூரில் உள்ள நீதித்துறை இருக்கைக்கு உயர்த்தப்பட்டார். இவரும் நீதிபதி தின் முகம்மதும் 1947 ஆம் ஆண்டில் பஞ்சாப் எல்லை ஆணையத்தில் அகில இந்திய முசுலீம் லீக்கை பிரதிநிதித்துவப்படுத்தினர். பின்னர் அடுத்த ஆண்டில் இவர் பாக்கித்தான் ஊதியக் குழுவின் தலைவராக நியமிக்கப்பட்டார். 1949 ஆம் ஆண்டில் லாகூர் உயர் நீதிமன்றத்தின் தலைமை நீதிபதியாகவும் நியமிக்கப்பட்டார்.

தலைமை நீதிபதி
-------------

1954 ஆம் ஆண்டில் முனீர் மத்திய நீதிமன்றத்தின் தலைமை நீதிபதியாகவும், பாக்கித்தானின் தலைமை நீதிபதியாகவும் நியமிக்கப்பட்டார். பிரதம நீதியரசர் தவிர, இவர் சூன் 1956 முதல் சூலை 1958 வரை எல்லை நிர்ணய ஆணையத்தின் தலைவராகவும் இருந்தார். 1960 ஆம் ஆண்டு மே மாதம் 2 ஆம் தேதி ஓய்வு பெற்றார்.

பாக்கித்தானின் முதல் அரசியல் நிர்ணய சபை கலைக்கப்பட்டதை உறுதிப்படுத்தி, அவசியத்தின் கோட்பாட்டை முனீர் முன்மொழிந்தர். அலிகார் முசுலிம் பல்கலைக்கழகத்தின் முன்னாள் மாணவரான கவர்னர் ஜெனரல் குலாம் முகம்மது அவர்களால் 24 அக்டோபர் 1954 அன்று சட்டசபை கலைக்கப்பட்டது. சில பாக்கித்தான் அரசியல்வாதிகள் கலைப்புக்கு அழைப்பு விடுத்திருந்த போதிலும், முனீர் கலைப்பைச் சரிபார்த்ததற்காக பரவலாக விமர்சிக்கப்பட்டார்.

எழுத்துகள்
----------

ஜின்னாவிலிருந்து ஜியா வரை என்ற புத்தகத்தையும் முகம்மது முனீர் எழுதினார்.

மேற்கோள்கள்
-----------

1. 1 2   *Chief Justice Muhammad Munir: his life, writings, and judgements*. Research Society of Pakistan. 1973.. பார்த்த நாள்: 16 May 2013.
2. ↑   *Chief Justice Muhammad Munir: His Life, Writings and Judgments*. Research Society of Pakistan. 1973.. பார்த்த நாள்: 16 May 2013.
3. ↑  Paula R. Newberg (16 May 2002). *Judging the State: Courts and Constitutional Politics in Pakistan*. Cambridge University Press. பக். 25–. பன்னாட்டுத் தரப்புத்தக எண்:978-0-521-89440-1.. பார்த்த நாள்: 16 May 2013.
4. ↑  Imtiaz Omar (2002). *Emergency powers and the courts in India and Pakistan*. Martinus Nijhoff Publishers. பக். 55–. பன்னாட்டுத் தரப்புத்தக எண்:978-90-411-1775-5.. பார்த்த நாள்: 16 May 2013.
5. ↑  Muhammad Munir (1980). *From Jinnah to Zia*. Vanguard Books.. பார்த்த நாள்: 16 May 2013.
6. ↑  Muhammad Munir. *Goodreads Mobile | see what your friends are reading*. Goodreads.com.. பார்த்த நாள்: 2013-05-16.
7. ↑  Hafiz Sher Muhammad. *The Ahmadiyya Case*. www.aaiil.org. பக். 316–. GGKEY:19TKD2GN31G.. பார்த்த நாள்: 16 May 2013.
**அகர் நதி** *( Ahar River )* இந்தியாவின் இராசத்தான் மாநிலத்தில் பாயும் பெராச் நதியின் துணை ஆறாகும். பெராச் நதி பனாசு நதியின் துணை ஆறாகவும், பனாசு நதி சம்பல் ஆற்றின் துணை ஆறாகவும், சம்பல் ஆறு யமுனை ஆற்றின் துணை ஆறாகவும், யமுனை நதி கங்கை ஆற்றின் துணை ஆறாகவும் உள்ளன என்பது குறிப்பிடத் தக்கதாகும். 

பெரிய வடிகால் அமைப்பைக் கொண்ட அகர் நதி உதய்பூர் நகரத்தின் வழியாக ஓடுகிறது. உதய்பூர் மாவட்டத்தின் புகழ்பெற்ற ஏரியான பிகோலா ஏரியும், பதேக் சாகர் ஏரியும் அகர் ஆற்றில் கலக்கின்றன. வரலாற்று முக்கியத்துவம் வாய்ந்த இந்த நதி இப்போது உதய்பூர் நகரின் கழிவுநீர் மற்றும் கழிவுப்பொருட்களை கொண்டு செல்லும் கால்வாயாக ஓடுகிறது. 
அகர் ஆறு கி.மு.3000 கி.மு.1500 வரையான காலத்தைச் சேர்ந்த தொல்பொருள் தளமாகவும் அகர்-பனாசு நாகரிகத்தை வெளிப்படுத்தும் ஓர் அடையாளச் சின்னமாகவும் கருதப்படுகிறது .

மேற்கோள்கள்
-----------

1. ↑  Hooja, Rima (July 2000). "The Ahar culture: A Brief Introduction". *Serindian: Indian Archaeology and Heritage Online* (1). Archived from the original on 18 August 2000. .
2. ↑  Cache of Seal Impressions Discovered in Western India Offers Surprising New Evidence For Cultural Complexity in Little-known Ahar-banas Culture, Circa 3000-1500 B.C. University of Pennsylvania Museum of Archaeology and Anthropology

புற இணைப்புகள்
--------------

* Pre-Historic Era of Ayad பரணிடப்பட்டது 2017-03-21 at the வந்தவழி இயந்திரம்
**அகலப்பரப்பு காட்சி** (panoramic view) என்பது ஒரு காட்சியை அகலப்பரப்புடன் காண்பது அல்லது நிழல்படக் கருவியின் ஊடாக எடுப்பது ஆகும். தற்போதைய நிழல்படக் கருவிகள் அகலப்பரப்பு காட்சியை எடுக்கும் வண்ணமாக வெளிவருகின்றன.

எடுத்துக்காட்டுகள்
------------------

ஹொங்கொங், சிம் சா சுயி, நட்சத்திரங்களின் சாலையில் இருந்து எடுக்கப்பட்ட இரவுநேர அகலப்பரப்பு காட்சி; எதிரே தெரிவது ஹொங்கொங் தீவு.

சான் பிரான்சிஸ்கோ

Panorama showing the facade of St Peter's at the centre with the arms of Berninis colonnade sweeping out on either side. It is midday and tourists are walking and taking photographs.புனித பேதுரு பேராலய முகப்பின் அகலப்பரப்பு காட்சி

வெளி இணைப்புகள்
---------------

* 

விக்கிமீடியா பொதுவகத்தில்,  
 ***அகலப்பரப்பு காட்சிகள்***   
என்பதின் ஊடகங்கள் உள்ளன.

மேற்கோள்கள்
-----------

1. ↑  A Review of ‘The Panoramic River,’ at the Hudson River Museum - NYTimes.com
2. ↑  "Motion picture - Expressive elements of motion pictures" (in en). *Encyclopedia Britannica*. .
3. ↑  For more see the International Encyclopedia of Systems and Cybernetics.
**பெரிய பிரித்தானியவின் உயராட்சித் தலைவர்** என்பது ஐக்கிய இராச்சியத்தின் அரசுப்பணிப் பொறுப்புகளில் மிகவும் குறிக்கத்தக்க ஒன்றாகும். அரசு அலுவலர்களில் இரண்டாம் மிக உயரிய பதவி இதுவாகும். இப்பதவிக்கான நபரை பிரதமரின் ஆலோசனையின் பேரில் ஐக்கிய இராச்சியத்தின் அரசர் பணியமர்த்துவார். ஒன்றிணைப்புக்கு முன்னர் இங்கிலாந்து (வேல்ஸ் உட்பட) மற்றும் இசுக்கொட்லாந்துக்கு தனித்தனியாக உயராட்சித் தலைவர்கள் இருந்தனர்.

இப்பதவியினை வகிப்போர் சட்டப்படி அமைச்சரவையின் உறுப்பினராவர். இவர்களுடைய மிகவும் குறிப்பான பணி நீதிமன்றங்களை திறம்படவும், சுதந்திரத்தோடும் செயல்படவைப்பதாகும். 2005க்கு முன் இப்பணி பிரபுக்கள் அவைத் தலைமையாகவும், நீதித்துறையின் தலைமையாகவும் இருந்தது. ஆயினும் 2005இல் செய்யப்பட்ட சீர்திருத்தங்களின்போது முறையே அவைத்தலைவர் மற்றும் தலைமை நீதிபதி ஆகியோருக்கு இவ்வதிகாரங்கள் கொடுக்கப்பட்டன.

தற்போது இப்பதவியினை வகிப்பவர் டொமினிக் ராப் ஆவார்.

மேற்கோள்கள்
-----------

1. ↑  The title can be pluralised 'Lord Chancellors' or 'Lords Chancellor'. The former is more common and is used for consistency throughout the article. See Gardner, B. (2001), *A dictionary of modern legal usage*, Oxford University Press, p. 538.
**அகர்வால்** (Agrawal) என்பவர்கள் வடக்கு, மத்திய மற்றும் மேற்கு இந்தியா முழுவதும் காணப்படும் இந்து மற்றும் சைண சமூகமாகும். முக்கியமாக ராஜஸ்தான், அரியானா, பஞ்சாப், சண்டிகர், இமாச்சலப் பிரதேசம், உத்தரகண்ட், தில்லி, சத்தீசுகர், குசராத்து மற்றும் உத்தரப் பிரதேசம் போன்ற மாநிலங்களில் காணப்படுகின்றனர்.  1947 இல் இந்தியா பிரிக்கப்படுவதற்கு முன்னர், இச்சமூகத்தினர் நவீன பாக்கித்தானின் பஞ்சாப் மாகாணத்திலும் காணப்பட்டனர்.  இந்தியாவில் மொத்த அகர்வால் மக்கள் தொகை சுமார் 10-15 மில்லியனாக இருக்கும் என்று மதிப்பிடப்பட்டுள்ளது. இதனால் அவர்கள் இந்திய மக்கள் தொகையில் 1% ஆக உள்ளனர்.  மகேசுவரி மற்றும் ஆசுவால் போன்ற பிற வணிக சமூகங்களை உள்ளடக்கிய பெரிய வர்த்தக சமூகத்தில் அகர்வால்கள் முன்னணியில் உள்ளனர். 

இச்சமூகத்தின் உறுப்பினர்கள் தங்கள் வணிகத் திறன்களுக்காக அறியப்பட்டவர்கள். மேலும், பல ஆண்டுகளாக இந்தியாவில் செல்வாக்கு மிக்கவர்களாகவும் வளமானவர்களாகவும் உள்ளனர். 2016 ஆம் ஆண்டில், இந்தியாவின் தேசிய பங்கு சந்தையில் பட்டியலிடப்பட்ட நிறுவனங்களின் இயக்குநர்களின் பொதுவான குடும்பப்பெயர்யர்களில் அகர்வால் (மற்றும் அதன் மாறுபாடுகள்) முதல் இடத்தில் உள்ளது. இரண்டாவது பொதுவான குடும்பப்பெயர் குப்தா.  நவீன தொழில்நுட்ப மற்றும் இணையவழி நிறுவனங்களில் கூட அவை தொடர்ந்து ஆதிக்கம் செலுத்துகின்றன. இந்தியாவில் இ-காமர்ஸ் நிறுவனங்களுக்கான ஒவ்வொரு 100 நிதிகளுக்கும் 40 பேர் ஒரு அகர்வால் நிறுவிய நிறுவனங்களுக்குச் சென்றதாக 2013 ஆம் ஆண்டில் தெரிவிக்கப்பட்டது.  இந்தியாவில் இருந்து 10 பில்லியன் டாலர் மதிப்பீட்டைத் தாண்டிய மொத்தம் நான்கு *ஸ்டார்டப்* நிறுவனக்களில், *பேடிஎம்* என்பதைத் தவிர மற்ற அனைத்தும் அகர்வால்களால் நிறுவப்பட்டது. குறிப்பிடத்தக்க வகையில், பல அகர்வால்கள் தங்கள் கோத்திரங்களை (அல்லது அந்தந்த கோத்திரங்களின் கீழ் வரும் குடும்பப் பெயர்களை) தங்கள் குடும்பப் பெயர்களாகப் பயன்படுத்துகின்றனர்.

புராணக்கதை
----------

புராணங்களின்படி, சூரிய வம்சத்தின் மன்னர் அக்ராசனிடமிருந்து தாங்கள் வந்ததாக அகர்வால்கள் கூறுகின்றனர்.  உண்மையில், அகர்வால் என்றால் "அக்ராசனின் குழந்தைகள்" அல்லது "அக்ரோகா மக்கள்" என்பதாகும். அரியானாவின் ஹிசார் அருகே பண்டைய குருதேசம், பாஞ்சாலம் போன்றவற்றை அக்ராசன் நிறுவியதாகக் கூறப்படுகிறது.

மேற்கோள்கள்
-----------

1. ↑
2. ↑  Gulzar Ahmed Chaudhry. "Nagar Mahal – from Agarwals to Sukheras".
3. ↑  Gupta, Vipin; Khadgawat, Rajesh; Ng, Hon Keung Tony; Kumar, Satish; Rao, Vadlamudi Raghavendra; Sachdeva, Mohinder Pal (December 2010). "Population Structure of Aggarwals of North India as Revealed by Molecular Markers". *Genetic Testing and Molecular Biomarkers* **14** (6): 781–785. doi:10.1089/gtmb.2010.0095. பப்மெட்:20979565.
4. ↑
5. ↑  Julka, Harsimran; Radhika P. Nair (12 February 2013). "Why young Aggarwals dominate India's e-commerce start-ups". *தி எகனாமிக் டைம்ஸ்* (Delhi). .
6. ↑  Mittal, J. P. (2006). *History of Ancient India: From 4250 BC to 637 AD*. Atlantic Publishers. பக். 675. பன்னாட்டுத் தரப்புத்தக எண்:978-81-269-0616-1. .
7. ↑  Sarda, Har Bilas (1935). *Speeches and Writings*. Vedic Yantralaya. பக். 120. .

மேலும் படிக்க
-------------

* Hardgrove, Anne (2004). *Community and Public Culture: The Marwaris in Calcutta, c. 1897–1997*. Columbia University Press. பன்னாட்டுத் தரப்புத்தக எண்:978-0-23112-216-0. .
**பட்டன் தீவுகள்** (*Button Islands*) என்பது ஒர் தீவுக்கூட்டமாகும். இத்தீவுகள் அந்தமான் நிகோபார் தீவுகள் கூட்டத்தில் அமைந்துள்ளவை ஆகும். பட்டன் வடக்கு அந்தமான் நிர்வாகத்தின் கீழ்வரும் மாவட்டமாகும். அந்தமான் நிகோபார் தீவுகள் இந்தியாவின் ஒன்றியப் பகுதிகளாகும்.

வரலாறு
------

பட்டன் தீவில் பல்வேறு கலங்கரை விளக்கங்கள் நிறுவப்பட்டுள்ளன. வடக்கு பட்டன் தீவுகள்
வடக்கு பட்டன் தீவிலுள்ள மிக உயரமான கலங்கரை விளக்கம் 48 மீட்டர் (157 அடி) உயரமான மலையின் மீது 1983 ஆம் ஆண்டு அமைக்கப்பட்டது.   

நடு பட்டன் தீவிலுள்ள மிக உயரமான கலங்கரை விளக்கம் 50 மீட்டர் (164 அடி) உயரமான மலையின் மீது 1983 ஆம் ஆண்டு அமைக்கப்பட்டது.  

மேலும் தெற்கு பட்டன் தீவில் 36 மீட்டர் (118 அடி) உயரமுடைய மலை கலங்கரை விளக்கம் 1983 ஆம் ஆண்டு கட்டப்பட்டது.

புவியியல்
---------

இத்தீவு ரிச்சி ஆச்சிபெலகோ அவருக்கு சொ ந்தமானதாகும். மேலும் இது அவுட்ராம் தீவின் வடக்கே அமைந்துள்ளது. இங்கு பல்வேறு நீரில் மூழ்கும் பவளப்பாறைகள், ஓங்கில்கள், ஆவுளியா, மற்றும் நீலத்திமிங்கலம் போன்ற முக்கியமான கடல் விலங்குகள் பாதுகாக்கப்படவேண்டிய விலங்குகள் ஆகும். இத்தீவு பல்வேறு வகையான உயிரினங்களுக்கும்,பறவைகளுக்கும் மற்றும் மீன்களுக்கும் வாழ்விடமாக உள்ளது. இங்கு கடலில் மூழ்கியுள்ள பவழப்பாறைகள் அதிகமாக காணப்படுகின்றன.

அரசியல்
-------

பட்டன் தீவுகள் அரசியல் ரீதியாக போர்ட் பிளேர் தாலுக்காவில் அமைந்துள்ளது. ராணி சாண்சி கடல் தேசிய பூங்கா இத் தீவுகளுக்கு அருகில் காணப்படுகிறது.

மேற்கோள்கள்
-----------

1. ↑  "Village Code Directory: Andaman & Nicobar Islands" (PDF). Census of India. 2011-01-16 அன்று பார்க்கப்பட்டது.
2. ↑  "Government of India, Directorate General of Lighthouses and Lightships". www.dgll.nic.in. 2016-10-18 அன்று பார்க்கப்பட்டது.
3. ↑  "Government of India, Directorate General of Lighthouses and Lightships". www.dgll.nic.in. 2016-10-18 அன்று பார்க்கப்பட்டது.
4. ↑  "Government of India, Directorate General of Lighthouses and Lightships". www.dgll.nic.in. 2016-10-18 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்" (PDF). 2016-12-21 அன்று மூலம் (PDF) பரணிடப்பட்டது. 2019-05-24 அன்று பார்க்கப்பட்டது.
6. ↑  "DEMOGRAPHIC – A&N ISLANDS" (PDF). andssw1.and.nic.in. 2017-08-28 அன்று மூலம் (PDF) பரணிடப்பட்டது. 2016-09-23 அன்று பார்க்கப்பட்டது.
**வில்லிவாக்கம் ஏரி** (Villivakkam lake) என்பது இந்தியாவில், தமிழ்நாட்டில் சென்னையில் வில்லிவாக்கம் பகுதியில் 36.34 ஏக்கர் பரப்பளவிற்குப் பரந்து விரிந்து பரவியுள்ள ஏரியாகும். இந்த ஏரியானது வில்லிவாக்கத்திற்கு தெற்குப் பகுதியிலும், அதிக மக்களடர்த்தியைக் கொண்ட சிட்கோ நகருக்கு அருகாமையிலும் அமைந்துள்ளது. இந்த ஏரியானது ஓட்டேரி நீரோடையுடன் கலக்கிறது. இந்த ஏரியானது சென்னைப் பெருநகர் குடிநீர் வழங்கல் மற்றும் கழிவுநீர் அகற்று வாரியத்திற்கு சொந்தமானது.

பரப்பெல்லை மற்றும் வடிகால்
--------------------------

சில பத்தாண்டுகளுக்கு முன்பு வரை பயன்பாட்டில் இருந்த இந்த ஏரியானது இன்னும் பெரியதாக இருந்திருக்கும். 1972 ஆம் ஆண்டில் உள்ள ஒரு மதிப்பீடானது இந்த ஏரியானது, சற்றேறக்குறைய 214 ஏக்கர்கள் பரப்பு கொண்டதாக இருந்திருக்கும் எனத் தெரிவிக்கிறது. இருப்பினும், இந்த ஏரியின் தற்போதைய நீர்ப்பரப்பானது 20 ஏக்கர்கள் அளவிற்கு சுருங்கியுள்ளது. இந்த ஏரியின் எல்லைகளாக சவகர்லால் நேரு சாலை (உள் வட்டச் சாலை), மேற்கில் பாடி தொடருந்து நிலையம், தெற்கில் சென்னை–திருவள்ளூர் நெடுஞ்சாலை, கிழக்கில் சிட்கோ நகர் தொழிற்பேட்டை மற்றும் வடக்கில் குடியிருப்புப் பகுதிகளும் சூழ்ந்துள்ளன. ஏரியின் மிகை நீரானது தற்போது ஓட்டேரி நீரோடையின் தென்பகுதியில் திறந்து விடப்படுகிறது.

ஆக்கிரமிப்புகள்
---------------

1972 ஆம் ஆண்டில் 214 ஏக்கர் பரப்பைக் கொண்டிருந்த ஏரி தற்போது கட்டிடங்கள் மற்றும் ஆக்கிரமிப்புகளால் 83 விழுக்காட்டிற்கு சுருங்கி 2017 ஆம் ஆண்டில் 36.34 ஏக்கர்கள் என்ற அளவிற்கு வந்துள்ளது. ஆக்கிரமிப்புகளுக்கும் மேலாக, இந்த ஏரியானது கட்டிட இடிபாடுகளாலும், சட்டபூர்வமற்ற குடியேற்றங்களாலும், தொடருந்துப் பாதை மறறும் உயர் மின்னழுத்த கம்பிகளாலும் சுருங்கிப் போயுள்ளது. மேற்கு மற்றும் தெற்குப் பகுதிகள் மிக அதிகமாக ஆக்கிரமிப்பு செய்யப்பட்ட பகுதிகளாக உள்ளன.

வளர்ச்சி
--------

2017 ஆம் ஆண்டில், சென்னை மாநகராட்சி சுற்றுச்சூழலைத் தக்க வைத்துக் கொள்ள திட்டம் ஒன்றைத் தீட்டியது. இத்திட்டத்தின்படி, இந்த ஏரியில் மிதக்கும் தோட்டங்கள் ஏற்படுத்தப்பட்டன. இதன்படி மிதவைகளில் மருந்தூட்டத் தாவரங்கள் உருவாக்கப்பட்டு, அவற்றின் மூலம் ஏரியின் மாசுபாடுகளைக் குறைக்க நடவடிக்கை எடுக்கப்பட்டது. எஞ்சியிருந்த 36.34 ஏக்கர் பரப்பில் சென்னைப் பெருநகர குடிநீர் வழங்கல் மற்றும் கழிவு நீர் அகற்றல் வாரியமானது, 11.5 ஏக்கர் நிலப்பரப்பை, கழிவுநீர் சுத்திகரிக்கும் செயல்முறைக்காக எடுத்துக் கொண்டது. ஆகையால், ஏரியின் 24.84 ஏக்கர் நிலப்பரப்பு மட்டுமே சுற்றுச்சூழலைத் தக்க வைப்பதற்கு ஏதுவாக உள்ளது. இத்திட்டத்தின் பணிகள் 2018 ஆம் ஆண்டில் ₹ 16 கோடி செலவில் தொடங்கப்பட்டது.

மேற்கோள்கள்
-----------

1. 1 2 3  Srikanth, R. (9 May 2018). "Villivakkam lake all set for a facelift". *The Hindu* (Chennai: Kasturi & Sons).. பார்த்த நாள்: 20 October 2018.
2. ↑  "Time to restore vanishing water bodies". *Madras Musings* **XXVIII** (2). May 1–15, 2018.. பார்த்த நாள்: 21 October 2018.
3. 1 2 3  Lopez, Aloysius Xavier (15 November 2017). "Villivakkam lake loses 177 acres to encroachments". *The Hindu* (Chennai: The Hindu).. பார்த்த நாள்: 18 Nov 2017.
**காசிநாத் யாதவ்** (*Kashinath Yadav*), உத்தரப்பிரதேசத்தின் காசீபூரைச் சேர்ந்த இந்திய நாட்டுப்புறப் பாடகர் மற்றும் அரசியல்வாதி ஆவார். இவர் அகிர் சமூகங்களின் இனப் போச்புரி நாட்டுப்புற வகையான *பிரகாவைப்* பாடுவதில் பிரபலமானவர். சமாஜ்வாதி கட்சியின் ஆட்சியில் உத்தரப்பிரதேச அரசில் இணை அமைச்சராக பதவி வகித்தார். உத்தரப் பிரதேச சட்ட மேலவை உறுப்பினராக மூன்று முறை பதவி வகித்துள்ளார். பகுஜன் சமாஜ் கட்சியின் நிறுவனர் கன்சிராம் ஆதரவுடன் முதல் முறையாகச் சட்ட மேலவை உறுப்பினர் ஆனார். பின்னர் காசிநாத், பகுஜன் சமாஜ் கட்சியிலிருந்து விலகி சமாஜ்வாதி கட்சியில் இணைந்தார். சமாஜ்வாதி கட்சியிலிருந்து இரண்டு முறை உ. பி.யின் சட்ட மேலவை உறுப்பினராக இருந்தார். இவர் மார்ச் 2021-ல் சமாஜ்வாதி கட்சியின் கலாச்சாரப் பிரிவின் தேசியத் தலைவராக நியமிக்கப்பட்டார்..

செப்டம்பர் 2016-ல், முதல்வர் அகிலேஷ் யாதவ் பதவி விலகியபோது இவர், உ.பி.யின் ராஜ்ய கிருஷி உத்பதன் மண்டி பரிசத்தின் (உத்தரப்பிரதேச மாநில விவசாய உற்பத்தி சந்தை வாரியம்) தலைவராக நியமிக்கப்பட்டார்.

இவர் முலாயம் சிங் யாதவுக்கு நெருக்கமானவர் எனக் கூறப்படுகிறது. யாதவ் உத்தரப்பிரதேச அரசின் ஆலோசகராகவும் பணியாற்றியுள்ளார். இசைத் துறையில் இவரது சிறந்த பங்களிப்பிற்காக 2016ஆம் ஆண்டில் உத்தரப்பிரதேச அரசின் மிக உயர்ந்த குடிமகன் விருதான *யாஷ் பார்தி* விருது இவருக்கு வழங்கப்பட்டது.

மேற்கோள்கள்
-----------

1. ↑  Mishra, Sarveshwari (October 13, 2017). "सपा के पूर्व राज्य मंत्री ने बिरहा गाकर बताया बेटियों का महत्व" (in Hindi). Patrika.com. .
2. ↑  "विजय को एमएलसी की उम्मीदवारी" (in Hindi). Dainik Jagran. April 6, 2012. .
3. ↑  "सपा ने काशीनाथ यादव को सांस्कृतिक प्रकोष्ठ का राष्ट्रीय अध्यक्ष किया घोषित" (in Hindi). Livehindustan.com. March 22, 2021. .
4. 1 2 3  "CM अखिलेश ने दिया मंडी परिषद के चेयरमैन पद से इस्तीफा, काशीनाथ यादव को मिली जिम्मेदारी" (in Hindi). News18. September 22, 2018. .
5. ↑  "54 eminent persons named for UP's 'Yash Bharti' awards". பிசினஸ் ஸ்டாண்டர்ட். October 23, 2016. .
**காசினியின் முற்றொருமை,** (*Cassini's identity*) **கேட்டலானின் முற்றொருமை** (*Catalan's identity*) இரண்டும் பிபனாச்சி எண்களுக்கான கணித முற்றொருமைகள் ஆகும். காசினியின் முற்றொருமை, கேட்டலானின் முற்றொருமையின் சிறப்புவகையாக அமைந்துள்ளது.

காசினியின் முற்றொருமை
*n*ஆம் பிபனாச்சி எண் {\displaystyle F\_{n}} எனில்: 

{\displaystyle F\_{n-1}F\_{n+1}-F\_{n}^{2}=(-1)^{n}.\,}
கேட்டலானின் முற்றொருமை இதனை பொதுமைப்படுத்துகிறது:

கேட்டலானின் முற்றொருமை
{\displaystyle F\_{n}^{2}-F\_{n-r}F\_{n+r}=(-1)^{n-r}F\_{r}^{2}.\,}
இதனை மேலும் பொதுமைப்படுத்தக் கிடைக்கும் முற்றொருமை (வாஜ்டாவின் முற்றொருமை):

{\displaystyle F\_{n+i}F\_{n+j}-F\_{n}F\_{n+i+j}=(-1)^{n}F\_{i}F\_{j}.\,}

வரலாறு
------

1680 இல் பாரிஸ் வானியல் ஆய்வகத்தின் இயக்குநர் ஜீண்டொமினிக் காசினியால் காசினியின் முற்றொருமை கண்டுபிடிக்கப்பட்டது. 1753 இல் ராபர்ட் சிம்சனால் நிரூபிக்கப்பட்டது. 1879 இல் கேட்டலான் அவர் பெயரால் அழைக்கப்படும் கேட்டலானின் முற்றொருமையைக் கண்டறிந்தார்.

அணிக் கோட்பாட்டால் நிறுவல்
--------------------------

காசினியின் முற்றொருமையின் இடதுபுறப் பகுதியை, பிபனாச்சி எண்களைக் கொண்ட 2×2 அணியின் அணிக்கோவையாக எடுத்துக்கொண்டு முற்றொருமையை எளிதாக நிறுவலாம்:

{\displaystyle F\_{n-1}F\_{n+1}-F\_{n}^{2}=\det \left[{\begin{matrix}F\_{n+1}&F\_{n}\\F\_{n}&F\_{n-1}\end{matrix}}\right]=\det \left[{\begin{matrix}1&1\\1&0\end{matrix}}\right]^{n}=\left(\det \left[{\begin{matrix}1&1\\1&0\end{matrix}}\right]\right)^{n}=(-1)^{n}.}

மேற்கோள்கள்
-----------

* Robert Simson; Philip, H. (1753). "An Explication of an Obscure Passage in Albert Girard’s Commentary upon Simon Stevin’s Works". *Philosophical Transactions of the Royal Society of London* **48** (0): 368–376. doi:10.1098/rstl.1753.0056.

* Werman, M.; Doron Zeilberger (1986). "A bijective proof of Cassini's Fibonacci identity". *Discrete Mathematics* **58** (1): 109. doi:10.1016/0012-365X(86)90194-9.

வெளி இணைப்புகள்
---------------

* Proof of Cassini's identity பிளாநெட்மேத்தில்
* Proof of Catalan's Identity பிளாநெட்மேத்தில்
* Cassini formula for Fibonacci numbers பரணிடப்பட்டது 2005-10-30 at the வந்தவழி இயந்திரம்
* Fibonacci and Phi Formulae பரணிடப்பட்டது 2007-01-24 at the வந்தவழி இயந்திரம்
**காசிபன் கீரன்** சங்ககாலப் புலவர்களில் ஒருவர். கீரனார் என்று கூறப்படாமல் கீரன் என்று இவரது பெயர் குறிப்பிடப்பட்டுள்ளமையால் இவரை அரசன் புலவர் எனக் கொள்வது முறைமை. கீரன் என்னும் இந்த அரசப் புலவரின் தந்தை காசிபன். இவரது பாடல் ஒன்றே ஒன்று மட்டும் உள்ளது. அது நற்றிணை 248 எண் கொண்ட பாடலாக உள்ளது.

பாடல் தரும் செய்தி
------------------

இவரது இந்தப் பாடல்  முல்லைத் திணையைச் சேர்ந்தது.

மழை பொழிய இடி முழங்குகிறது. கார்காலத்துக்கு முன் திரும்பிவிடுவதாகச் சொல்லிச் சென்ற தலைவன் திரும்பவில்லை. தலைவி கவலைப்படுகிறாள். தோழி பொய் இடியை நம்பி மயில் ஏமாந்தது போல நானும் ஏமாறுவேனா என்று மழையைப் பார்த்துச் சொல்வது போலத் தேற்றுவதாக இந்தப் பாடல் அமைந்துள்ளது.

இவர் பயன்படுத்தியுள்ள அரிய சொற்கள்

புகர் = புள்ளி
ஆஞர் = துன்பம்
காணியர் - வினையெச்சம்
செத்து = போல

அடிக்குறிப்பு
-------------

1. ↑  இந்தப் புலவரைக் *காசிபன் கீரனார்* எனக் குறிப்பிடும் பாட வேறுபாடும் உண்டு
2. ↑  *சிறு வீ முல்லைத் தேம் கமழ் பசு வீ,*
பொறி வரி நல் மான் புகர் முகம் கடுப்ப,  

தண் புதல் அணிபெற மலர, வண் பெயல்  

கார் வரு பருவம் *என்றனர்மன்-இனி,*
பேர் அஞர் உள்ளம் நடுங்கல் காணியர்,  

அன்பு இன்மையின் பண்பு இல பயிற்றும்  

பொய் இடி அதிர் குரல் வாய் செத்து ஆலும்  

இன மயில் மடக் கணம் போல,  

நினை மருள்வேனோ? வாழியர், மழையே! (நற்றிணை 248)
**பட்டத்து ராணி (**Pattathu rani) 1992 ஆம் ஆண்டு விஜயகுமார் மற்றும் கெளதமி நடிப்பில், மணிவாசகம் இயக்கத்தில், ராஜேஸ்வரி மணிவாசகம் மற்றும் பி. எஸ். மணி தயாரிப்பில், தேவா இசையில் வெளியான தமிழ் நகைச்சுவைத் திரைப்படம்.

கதைச்சுருக்கம்
--------------

ஜலகண்டேஸ்வரன் (கவுண்டமணி) மற்றும் ராயப்பன் (செந்தில்) இருவரும் சகோதரர்கள். அவர்களுக்கு சொந்தமான பல வீடுகள் கொண்ட குடியிருப்பில் வாடகைக்கு தங்கள் குடும்பத்துடன் வசிப்பவர்கள் முனியம்மா (மனோரமா, விஸ்வநாதன் (ஜனகராஜ்), கணேசன் (டெல்லி கணேஷ்), கோயமுத்தூர் (மணிவாசகம்) ஆகியோர். இவர்கள் யாரும் பல வருடங்களாக வாடகை தராததால் அவர்களிடம் வாடகையைப் பெற ராயப்பன் சொல்லும் யோசனையை ஜலகண்டேஸ்வரன் செயல்படுத்துகிறார். இந்தக் குடியிருப்பில் உள்ள மற்றொரு வீட்டுக்குக் குடிவருகிறார்கள் நடுத்தர வயதுக்காரரான சுந்தரம் (விஜயகுமார்) மற்றும் அவரது இளவயது மனைவி உஷா (கௌதமி). உஷாவின் அழகில் மயங்கி அவளைக் கவர்வதற்காக ஜலகண்டேஸ்வரன், விஸ்வநாதன், கணேசன், கோயமுத்தூர் ஆகியோர் முயற்சி செய்கிறார்கள். உஷாவின் முன்னிலையில் வாடகை கேட்பதால் அனைவரும் வாடகை சரியாகக் கொடுக்கிறார்கள். குடியிருப்பில் உள்ள பெண்கள் உஷாவைப் பற்றித் தவறாக நினைப்பதால் உஷா ஏன் தன்னைவிட வயதான சுந்தரத்தைத் திருமணம் செய்துகொண்டாள் என்ற உண்மையை உஷாவின் நிறுவனத்தில் பணியாற்றும் முனியம்மா மற்றவர்களுக்குச் சொல்கிறாள்.

பணக்கார வீட்டுப் பெண் உஷா. அவளிடம் வேலைக்காரராகப் பணியாற்றுபவர் சுந்தரம். சுந்தரம் தன் ஐந்து தங்கைகள் அனைவருக்கும் திருமணம் செய்துவைக்க வேண்டியுள்ளதால் தான் திருமணம் செய்து கொள்ளாமல் இருக்கிறார். உஷாவின் பெற்றோர்கள் பார்க்கும் பணக்கார மாப்பிள்ளையின் நடவடிக்கைகள் சரியில்லாததால் அந்த திருமணத்தை மறுக்கிறாள் உஷா. தன்னிடம் வேலைசெய்யும் நல்லவரான சுந்தரத்தைத் திருமணம் செய்து கொள்கிறாள் உஷா. உஷாவை அவர்களது பெற்றோர்கள் வீட்டைவிட்டுத் துரத்துகின்றனர். உஷாவின் கதையைக் கேட்டதும் அவளின் நல்ல குணத்தை அனைத்துப் பெண்களும் புரிந்துகொள்கின்றனர். அந்த குடியிருப்பில் உள்ள அனைவரும் கொடைக்கானலுக்குச் சுற்றுலா செல்கின்றனர். அங்கு தன்னை விரும்பும் அனைவருக்கும் உஷா எப்படி தக்க பாடம் கற்பித்துத் திருத்துகிறாள் என்பதை நகைச்சுவையாகச் சொல்லி முடிக்கிறார்கள்.

நடிகர்கள்
---------

* விஜயகுமார் - சுந்தரம்
* கௌதமி - உஷா
* மனோரமா - முனியம்மா
* கவுண்டமணி - ஜலகண்டேஸ்வரன்
* ஜனகராஜ் - விஸ்வநாதன்
* செந்தில் - ராயப்பன்
* டெல்லி கணேஷ் - கணேசன்
* மணிவாசகம் - கோயமுத்தூர்
* சேது விநாயகம்
* விஜயராஜ் - நாகராஜ்
* வடிவுக்கரசி -யமுனா
* கோவை சரளா - சாவித்திரி
* உன்னி மேரி (தீபா)
* மகேஷ் - ராமகிருஷ்ணன்
* ரவளி (மைதிலி) - சாந்தி
* இடிச்சபுளி செல்வராஜ்
* கருப்பு சுப்பையா
* வெள்ளை சுப்பையா
* திடீர் கண்ணய்யா
* பசி சத்யா
* வாசுகி
* ஆர். சுந்தர்ராஜன் - சிறப்புத் தோற்றம்

இசை
---

படத்தின் இசையமைப்பாளர் தேவா. பாடலாசிரியர் காளிதாசன். படத்தின் பாடல்கள் 1992 ஆம் ஆண்டு வெளியானது.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | அட தொட்டா | மனோ, கே. எஸ். சித்ரா | 4:37 |
| 2 | தேவதை | கே. எஸ். சித்ரா | 6:20 |
| 3 | முத்து முத்து | எஸ். ஜானகி | 4:28 |
| 4 | பெண்ணாக பிறந்தோரே | மனோ, எஸ். ஜானகி | 4:41 |
| 5 | சவுண்ட் கொடு | கிருஷ்ண சந்திரன், மனோ, ராதிகா | 4:24 |

மேற்கோள்கள்
-----------

வெளி இணைப்புகள்
---------------

* 
*
ஒரு **கருத்தியல் வளிம விதி** (Ideal gas law) என்பது, ஒரு கருத்தியல் வளிமத்தின் நிலைகளை விவரிக்கும் ஒரு நிலைச் சமன்பாடு ஆகும். இதில் சிறு குறைகள் இருந்தாலும், பெரும்பாலான வளிமங்களின் பலவகையான புறநிலையில் அவற்றின் இயல்பை விவரிக்க இவ்விதி உதவுகிறது. இது 1834ஆம் ஆண்டு பென்வா கிளேப்பரோன் என்பவரால் முன்வைக்கப்பட்டது. தரவுகளின் அடிப்படையில் விளக்கப்பட்ட பாயில் விதி, சார்லசு விதி, அவகாதரோவின் விதி ஆகியவற்றின் கலவையாக இதனை வெளிப்படுத்துகின்றார்.

பெரும்பாலும், கருத்தியல் வளிம விதி, கீழ்க்காணும் சமன்பாட்டின் மூலமாக வெளிப்படுத்தப்படும். 

{\displaystyle PV=nRT},
இதில்: 

* {\displaystyle P} என்பது வளிமத்தின் அழுத்தம்
* {\displaystyle V} என்பது வளிமத்தின் கனவளவு
* n என்பது வளிமத்தின் மோல் அளவு,
* {\displaystyle R} என்பது கருத்தியல் வளிம மாறிலி,
* {\displaystyle T} என்பது வளிமத்தின் வெப்பநிலை

என்றாகும்.

மேற்கோள்கள்
-----------

1. ↑  
Benoît Paul Émile Clapeyron (1834). "Mémoire sur la puissance motrice de la chaleur" (in fr). *Journal de l'École Polytechnique* **XIV**: 153–90.  Facsimile at the Bibliothèque nationale de France (pp. 153–90).
**அகரம்மேல் பச்சை வண்ணப்பெருமாள் கோயில்** தமிழ்நாட்டில் திருவள்ளூர் மாவட்டம், அகரம்மேல் என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் ஹரித வாரணப்பெருமாள், ்த வல்லி தாயார் சன்னதிகளும், ஸ்ரீமுதலியாண்டான், ஸ்ரீஆழ்வாராதிகள், ஸ்ரீராமர், ஸ்ரீரங்கநாதர், ஆஞ்சநேயர், ஆண்டாள், ஸ்ரீகருடன், ஸ்ரீமணவாள மாமுனிகள் உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி இரண்டு காலப் பூசைகள் நடக்கின்றன. பங்குனி மாதம் பங்குனி உத்திரம் முக்கிய திருவிழாவாக நடைபெறுகிறது. சித்திரை மாதம் சித்திரை புனர்வசு சாற்றுமுறை திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கருத்தியல் வளிமம்** (அ) **இலட்சிய வாயு** (அ) **இலட்சிய வளிமம்** (Ideal gas) என்பது சுயாதீனமாக அசையக்கூடிய மற்றும் இடைத்தாக்கமுறாத துணிக்கைக் கூறுகளைக் கொண்ட கருத்தளவிலான வாயு ஆகும். கருத்தியல் வளிம விதிக்கமைந்து நடத்தைகளைக் காட்டுவதாலும் ஒரு சமன்பாட்டு வடிவில் விளக்கக் கூடியதாயிருப்பதாலும் புள்ளிவிபர முறையில் பகுப்பாய்வு செய்வதற்காகவும் இலட்சிய வாயுக் கொள்கை பயனுள்ளதாக உள்ளது. சீரான வெப்ப அமுக்க நிபந்தனைகளில் பெரும்பாலான வாயுக்கள் இலட்சிய வாயுக்களாகத் தொழிற்படுகின்றன. எந்தெந்த வளிமங்கள் பாயில் விதிக்கு (Boyle's law) எல்லா அழுத்தத்திலும் வெப்பநிலையிலும் கீழ்ப்படிகின்றனவோ அந்த வளிமங்கள் கருத்தியல் வளிமங்கள் எனப்படுகின்றன. வளிமத்தின் அழுத்தத்தினை (P), X அச்சிலும், அழுத்தத்தினைப் பருமனளவால் பெருக்கிக் கிடைக்கும் பெருக்குத் தொகை PV யினை, Y அச்சிலும் குறித்தால் கிடைக்கும் கோடு எக்சு அச்சிற்கு இணையாக இருக்க வேண்டும். பொதுவாக உயர் அழுத்தத்தில் இப்படி இருப்பதில்லை. இந்த நிலை-பெருக்குத்தொகை மாறுபட்டு இருப்பது- வளிமங்களுக்குப் பொருந்தும். PV மதிப்பு அழுத்தத்துடன் மாறாத வளிமங்கள் கருத்தியல் வளிமங்கள் எனப்படுகின்றன.

நைதரசன், ஒட்சிசன், ஐதரசன் , அருமன் வாயுக்கள் மற்றும் காபனீரொட்சைட்டு முதலான பாரமான வாயுக்களும் குறித்த தாங்கு நிபந்தனைகளில் இலட்சிய வாயுக்களாகக் கருதப்படக் கூடியன. பெரும்பாலும் வாயுக்கள் உயர்ந்த வெப்பநிலையிலும், தாழ்ந்த அமுக்கத்திலும் இலட்சிய வாயுக்களாகத் தொழிற்படுகின்றன. காரணம், அவற்றின் மூலக்கூற்றிடைக் கவர்ச்சி விசை துணிக்கைகளின் இயக்க விசையிலும் கணிசமான அளவு குறைவடைவதனாலும் மூலக்கூறுகளின் பருமன் வெறுமையான இடைவெளியுடன் ஒப்பிடுகையில் புறக்கணிக்கத்தக்கதாயிருப்பதாலும் ஆகும்.

இலட்சிய வாயுக் கொள்கை தாழ்ந்த வெப்பநிலையிலும் உயர் அமுக்கத்திலும் நிலவுவதில்லை. காரணம், இந்நிலைமைகளில் மூலக்கூற்றிடைக் கவர்ச்சி விசை மற்றும் மூலக்கூறுகளின் பருமன் என்பன உயர்வடைவதாகும். நீராவி மற்றும் குளிரூட்டி வாயுக்கள் முதலான பாரமான வாயுக்களிலும் இந்நடத்தைக் காணப்படாது. சில குறித்த தாழ்ந்த வெப்பநிலையிலும் உயர் அமுக்கத்திலும் மெய் வளிமங்கள் நிலை மாற்றத்திற்கு உள்ளாகின்றன. நிலை மாற்றத்தினை இலட்சிய வாயுக் கொள்கை விவரிக்காது அல்லது அனுமதிக்காது.

இலட்சிய வாயுக்களின் வகைகள்
--------------------------

இலட்சிய வாயுக்கள் பிரதானமாக மூன்று வகைகளாகப் பிரிக்கப்படும்:

* வகைமாதிரியான அல்லது மக்ஸ்வெல்- வோல்ஸ்மான் இலட்சிய வாயு,
* இலட்சிய துணிக்கை பொஸ் வாயு-இது போசன் துணிக்கைகளை உள்ளடக்கியது,
* இலட்சிய துணிக்கை பேர்மி வாயு-இது பேர்மியன் துணிக்கைகளை உள்ளடக்கியது.

நூல் உதவி
---------

* உயிரி இயற்பியல் 1-தமிழ் நாட்டுப் பாடநூல் திறுவனம்.

மேற்கோள்கள்
-----------

1. 1 2 3  Thermodynamics: An Engineering Approach (Fourth Edition), ISBN 0072383321 / 0-07-238332-1, Cengel, Yunus A.;Boles, Michael A. p.89
**காசி ராவ் ஓல்கர் (Kashi Rao Holkar)** (1767 ஏப்ரல் - 1808 க்கு முன்பு) இவர் மராட்டியர்களின் ஓல்கர் வம்சத்தைச் சேர்ந்த இந்தோரின் மகாராஜாவாக 1797 முதல் 1799 வரை ஆட்சி புரிந்தார். இவர் துக்கோஜி ராவ் ஓல்கரின் முதல் மனைவியின் மூலம் பிறந்த மூத்த மகனாவார்.

வாழ்க்கை
--------

துகோஜி ராவின் மரணம் ஓல்கர்களின் நலன்களுக்கு பேரழிவை ஏற்படுத்தியது. ஏனெனில் இது அவரது நான்கு மகன்களான காசி ராவ் ஓல்கர், மல்கர் ராவ் ஓல்கர் யசுவந்த் ராவ் ஓல்கர் மற்றும் வித்தோஜி ராவ் ஓல்கர் ஆகியோருக்கு இடையே நீண்ட கால மோதல்கள் தொடங்கியதைக் குறிக்கிறது. ஆனால் ஓல்கர்களின் நலனைப் பாதுகாப்பதற்காக, துகோஜிராவ் காசி ராவ் மற்றும் மல்கர் ராவ் என்ற இரண்டு மகன்களை விட்டுச்சென்றார். 

துகோஜி ராவ் புனேவில் வசித்து வந்தபோது, காசி ராவை தனது வாரிசாக அறிவித்தார். ஆனால் காசி ராவ் ஊனமுற்றவராகவும் மற்றும் ஒழுக்கமில்லாதவராகவும் இருந்தார். இந்த காரணத்தினால், பொதுமக்களும் வீரர்களும் காசி ராவை விரும்பவில்லை, மல்கர் ராவை ஒரு ஆட்சியாளராக விரும்பினர். மல்கர் ராவ் ஒரு நல்ல நிர்வாகியாகவும் மற்றும் ஒரு நல்ல இராணுவத் தலைவராக இருந்ததால், மல்கர் ராவ், வித்தோஜி ராவ் மற்றும் யசுவந்த் ராவ் ஆகியோர் காசி ராவை எதிர்த்தனர். மேலும் துகோஜி ராவிற்குப் பின் வந்த ஓல்கர் வம்சத்தின் தலைவராக மல்கர் ராவ் இருக்க வேண்டும் என்றும் விரும்பினர். 

காசி ராவ் புத்திசாலித்தனம் குறைந்தவராக இருந்தார். அதே சமயம் இவரது சகோதரர் மல்கர் ராவ் இவருக்கு எதிராக நல்ல அறிவாற்றலுடன் இருந்தார். மலகர் ராவ் 1791-92 ஆம் ஆண்டில், ஓல்கர்களுக்கும் பிற அண்டை தலைவர்களுக்கும் சொந்தமான நிலங்களை அழிவிற்கு உட்படுத்தியதன் மூலம் பெரும் சிக்கலை ஏற்படுத்தினார். மல்கர் ராவ் இறுதியாக கட்டுப்பாட்டுக்குள் கொண்டுவரப்பட்டார். 

1799 பிப்ரவரியில் ஓல்கர் இராச்சியத்தின் ஆறாவது ஆட்சியாளராக காசிராவ் வெற்றி பெற்றார்.

குறிப்புகள்
-----------
விளாடிமிர் சுக்கோவின் வெடிப்புச் செயல்முறை தொழிற்சாலை பக்கூ, உருசியா, 1934
**சுக்கோவ் வெடிப்புச் செயல்முறை** (*Shukhov cracking process*) என்பது ஒரு வெப்ப வெடிப்புச் செயல்முறையாகும். விளாடிமிர் சுக்கோவ் மற்றும் செர்கை காவ்ரிலோவ் ஆகியோர் இச்செயல்முறையை உருவாக்கினர். பெட்ரோ வேதியியல் தொழிற்சாலைகளுக்கு முக்கியத் தேவையாகக் கருதப்படும் முதல் வெப்ப வெடிப்பு நுட்பங்களை சுக்கோவ் வடிவமைத்து கட்டினார். இவருடைய காப்புரிமை (சுக்கோவ் வெடிப்புச் செயல்முறை-உருசியப் பேரரசு காப்புரிமை எண்.12926, நாள் 1891 ஆம் ஆண்டு நவம்பர் 27 முதல்). இச்செயல்முறை செயற்படத் தொடங்கிய பின்னர் செந்தர எண்ணெய் செயல்முறை காப்புகள் (பர்டன் செயல்முறை-அமெரிக்க காப்புரிமை எண் 1,049,667, நாள் 1913 சனவரி 7) எண்ணெய் சுத்திகரிப்பு தொடர்பானவை பயனற்றதாகப் போயின. 1937 ஆம் ஆண்டில் சுக்கோவின் வெடிப்புச் செயல்முறையானது வினையூக்க வெடிப்பாக மாற்றியமைக்கப்பட்டது. இன்றளவிலும் டீசல் உற்பத்திக்கு வினையூக்க வெடிப்பு செயல்முறையே பயன்படுத்தப்படுகிறது.

மேற்கோள்கள்
-----------

* Information on cracking in oil refining
* Biography of Vladimir Shukhov
* "Vladimir G. Suchov 1853-1939. Die Kunst der sparsamen Konstruktion.", Rainer Graefe பரணிடப்பட்டது 2007-11-22 at the வந்தவழி இயந்திரம் und andere, 192 S. Deutsche Verlags-Anstalt, Stuttgart, 1990, ISBN 3-421-02984-9.
**அகர்கர் ஆராய்ச்சி நிறுவனம்** (*Agharkar Research Institute*) இந்தியாவின் மகாராட்டிர மாநிலம் புனேவில் அமைந்துள்ளது. இந்நிறுவனம் இந்திய அரசின் அறிவியல் மற்றும் தொழில்நுட்பத் துறையின் தன்னாட்சி, மானிய உதவி ஆராய்ச்சி நிறுவனம் ஆகும். 1946 ஆம் ஆண்டில் மகாராட்டிர அறிவியல் சாகுபடி சங்கம் என்ற பெயரில் ஓர் ஆராய்ச்சி நிறுவனமாக இது நிறுவப்பட்டது. இதன் நிறுவனரும் இயக்குனருமான மறைந்த பேராசிரியர் சங்கர் புருசோத்தம் அகர்கரின் நினைவாக 1992 ஆம் ஆண்டில் அகர்கர் ஆராய்ச்சி நிறுவனம் என மறுபெயரிடப்பட்டது. இங்கு விலங்கு அறிவியல், நுண்ணுயிர் அறிவியல் மற்றும் தாவர அறிவியல் ஆகியவற்றில் ஆராய்ச்சி நடவடிக்கைகள் மேற்கொள்ளப்படுகின்றன.

மேற்கோள்கள்
-----------

1. ↑  "ARI History".
2. ↑  "administration".
3. ↑  "Maharashtra Association for the Cultivation of Science Research Institute was renamed". *dst.gov.in*. Department of Science and Technology. 29 மே 2014 அன்று மூலம் பரணிடப்பட்டது. 2 மே 2014 அன்று பார்க்கப்பட்டது.

புற இணைப்புகள்
--------------

* The Official Website of ARI

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
பிளாஸ்டிக், கனிமங்கள், மரம் மற்றும் துணி தொடர்பானவற்றில் தொழில் முறையிலும் மனிதன் விலங்குகளைப் பொருத்த அளவில் நோய்க்கான சிகிச்சை என்ற அளவிலும் லேசர் இன்று பயன்படுத்தப்பட்டு வருகிறது. லேசர் ஆற்றல் எந்தப் பொருளில் இருந்து வெளிப்படுகிறது என்பதைப் பொருத்தும் வெளிப்படுத்தப்படும் அலை வரிசைக்கேற்பவும் வகைப்படுத்தப்படுகிறது. எடுத்துக்காட்டாக கார்பன்-டை-ஆக்ஸைடு வளிம லேசர், ஆர்கான் லேசர், என்டியோக் லேசர் கருவியின் செயல் திறன் அது வெளிபடுத்தும் சக்தியின் அடர்த்தி அலைவரிசை மற்றும் கண்ணாடிகளின் தன்மைக்கேற்ப மாறுபடும். 

இதிலிருந்து வெளிப்படும் ஒளிக்கற்றையின் வெப்பம் திசுக்களை அழிக்கவும் வீக்கமுறவும் செய்கிறது. லேசரைக் கொண்டு குறிபாக புற்று நோய்க்கான செல்களை மட்டும் ஊடுகதிர் சிகிச்சை முறைப்படியும் அழிக்க முடியும். இந்த முறையில் சுமார் 1000 புற்று நோயாளைகளுக்கு சிகிச்சை அளிக்கப்பட்டது. இந்த சிகிச்சையானது அறுவை, ஊடுகதிர் மற்றும் வேதி மருத்துவம் போன்றவற்றைவிட சிறந்ததாகக் கருதப்படுகிறது. இரத்தக் குழாயில் உள்ள இரத்த படிவுகளை இம்முறைப்படி அகற்றுவது குறைந்த செலவில் முடியும். கண்புரை அகற்றும் அறுவையின்போதும் அதன் பின் புற உறையை வெட்டித் திறக்கவும் இந்த சிகிச்சை துணை செய்கிறது. ஆனால் ஒளிக்கதிர் அறுவை மருத்துவர் பார்வையாளர், நோயாளி முதலியவர்களுக்கு பாதுகாப்பு குறைய நேர்ந்தால் மிக எளிதில் கேடு உண்டாகும். எளிதில் தீப்பற்றும் தன்மையும் இந்த முறையில் உள்ளது. இக்குறைகளை மெல்ல மெல்ல களையப்பட வேண்டும்.

1. ↑  அறிவியல் களஞ்சியம் - தமிழ்ப் பல்கலைக் கழக வெளியீடு 344 - தொகுதி 18 - பக்கம் 299.

[[பகுப்பு: திருவள்ளூர் மாவட்ட ஆசிரியர்கள் தொடங்கிய கட்டுரைகள்]]
**கரிமமற்ற காடி** (Mineral acid) என்பது கரிமமற்ற (inorganic) வேதியியல் சேர்மங்களால் ஆன காடியாகும். பெயருக்கு ஏற்றாற்போல இவ்வகைக் காடிகளில் கரிம அணுக்கள் இருக்காது. கனிம அமிலங்கள் என்ற பெயராலும் இதை அழைக்கலாம். மற்ற காடிகளைப் போலவே கரிமமற்ற காடிகளும் நீரில் கரைந்து இருக்கும் பொழுது ஐதரச மின்மவணுக்களை (ion) விடுகின்றன.

பண்புகள்
--------

பரவலாகவும் பொதுவாகவும் பயன்படுத்தப்படும் கரிமமற்ற காடிகள் கந்தகக் காடி, ஐதரோகுளோரிக் காடி, நைட்ரிக் காடி ஆகையவை ஆகும். கரிமமற்ற காடிகளில் மிகவும் வலிமை மிக்கக் காடிகள் (எ.கா. கந்தகக் காடி) முதல் மிக மென்மையான காடிகள் (எ.கா. போரிக் காடி) வரை உள்ளன. கரிமமற்ற காடிகள் நீரில் நன்றாகக் கரைவனவாகவும், கரிமக் கரைப்பான்களில் கரையாதனவாகவும் உள்ளன.

கரிமமற்ற காடிகள் பற்பல வேதியியல் தொழிலகங்களில் பல்வேறு வேதியியல் பொருட்களை உருவாக்கிப் படைக்க முதற்பொருளாகப் பயன்படுகின்றன. இக் காடிகள், குறிப்பாகக் கந்தகக் காடி, நைட்ரிக் காடி, ஐதரோகுளோரிக் காடி போன்றவை, பெரிய அளவிலே ஆக்கப்படுகின்றன.

கரிமமற்ற காடிகள், அவற்றின் அரிப்புத் தன்மைக்காகவும் பயன்படுத்தப் படுகின்றன. எடுத்துக் காட்டாக நீர்த்த ஐதரோகுளோரிக் காடி கொதிகலன்களின் உட்பகுதியில் படிந்திருக்கும் படிவுகளை அரித்தெடுக்கப் பயன்படுகின்றது. இதனை படிவு-நீக்கல் (de-scaling) என்பர்.

எடுத்துக்காட்டுகள்
------------------

* ஐதரோகுளோரிக் காடி
* நைட்ரிக் காடி
* பாசுபாரிக் காடி
* கந்தகக் காடி
* போரிக் காடி
* ஐதரோபுளூரிக் காடி
* ஐதரோபுரோமிக் காடி

வெளி இணைப்புகள்
---------------

* Mineral Acids: Reregistration Eligibility Decision Fact Sheet – U.S. Environmental Protection Agency‎
**சுக்ரி பொம்மகௌடா** இந்தியாவின் கர்நாடகாவில் உள்ள ஹாலக்கி ஒக்கலிகா பழங்குடியினத்தைச் சேர்ந்த ஒரு நாட்டுப்புற பாடகர் ஆவார். கலைகளுக்கு இவர் செய்த பங்களிப்புகள் மற்றும் பாரம்பரிய பழங்குடி இசையைப் பாதுகாப்பதில் இவர் செய்த பணிகளுக்காக இந்தியாவின் மிக உயர்ந்த கௌரவங்களில் ஒன்றான பத்மசிறீ விருது உட்பட பல விருதுகளைப் பெற்றுள்ளார்.

வாழ்க்கை
--------

பொம்மகௌடா வடகன்னட மாவட்டத்தில் பதிகேரியில் உள்ள ஹலாக்கி ஒக்கலிகா பழங்குடி இனத்தில் பிறந்தார். 16 வயதில் திருமணம் செய்து கொண்டார். இவருக்கும் இவர்களுக்கு இரண்டு குழந்தைகள் இருந்தன. மற்றொரு குழந்தையை தத்தெடுத்தனர்.

தொழில்
------

தனது குழந்தைப்பருவத்திலேயே தனது தாயிடமிருந்து பாடக் கற்றுக் கொண்டார். மேலும், ஹலாக்கி ஒக்கலிகா பழங்குடியினரின் பாரம்பரிய இசை மற்றும் பாடல்களைப் பாதுகாக்க பணியாற்றி வருகிறார்.  கணவர் இறந்ததைத் தொடர்ந்து, கர்நாடகாவில் ஹலாக்கி ஒக்கலிகா பழங்குடியினரின் பாரம்பரிய இசையை நிகழ்த்தத் தொடங்கினார். இவர் தனது இனத்தைச் சேர்ந்தவர்களுக்கு பாரம்பரிய இசை மற்றும் பாடல்களைக் கற்பிக்கிறார். மேலும், இவர் "ஹலாக்கியின் நைட்டிங்கேல்" என்று வர்ணிக்கப்படுகிறார்.  வாய்வழி மரபின் ஒரு பகுதியாக பழங்குடிப் பாடல்களை பாதுகாப்பதில் இவர் செய்த பணிக்காக அங்கீகரிக்கப்பட்டுள்ளார்.   அகில இந்திய வானொலி, கர்நாடக ஜனபதா அகாடமி ஆகியவை பொம்மகவுடாவுடன் இணைந்து இந்த பாடல்களைப் பதிவுசெய்து, மொழிபெயர்த்து, பாதுகாக்கின்றன. 

1988 ஆம் ஆண்டில் இவரது பணிகளை கர்நாடக மாநில அரசு அங்கீகரித்தது, கலை மற்றும் இசையில் இ வர் செய்த பங்களிப்புகளுக்காக நாடோஜா விருது, ஜனபதா விருது உள்ளிட்ட பல மாநில விருதுகளையும் கௌரவங்களையும் பெற்றார்.  2017 ஆம் ஆண்டில், இந்தியாவின் மிக உயர்ந்த குடிமக்கள் கௌரவங்களில் ஒன்றான பத்மசிறீ விருது வழங்கப்பட்டபோது இவரது பணி தேசிய அங்கீகாரத்தைப் பெற்றது. 

இசையில் தனது பணிக்கு மேலதிகமாக, கர்நாடகாவின் பாடிகேரியில் கிராம ஊராட்சி உறுப்பினரானார்.  கல்வியறிவற்றவர் என்றாலும், இவர் கல்வியறிவுக்காக, குறிப்பாக சிறுமிகளிடையே பிரச்சாரம் செய்துள்ளார். மேலும் தனது வளர்ப்பு மகன் ஆல்கஹால் விஷத்தால் இறந்ததைத் தொடர்ந்து, தனது பகுதியில் மதுவுக்கு தடை விதிக்க வேண்டும் என்றும் பிரச்சாரம் செய்துள்ளார்.

பிரபலமான கலாச்சாரத்தில்
-----------------------

கர்நாடக நடுநிலைப்பள்ளி பாடப்புத்தகத்தில், இசையில் இவர் செய்த பங்களிப்புகள் தொடர்பாக கட்டுரை இடம்பெற்றுள்ளது.

மேற்கோள்கள்
-----------


1. 1 2 3 4 5  "Unsung hero of Karnataka, Sukri Bommagowda wins Padma Shri award". *The News Minute* (ஆங்கிலம்). 2017-01-25. 2020-10-06 அன்று பார்க்கப்பட்டது.
2. ↑  "PV Sindhu, Sakshi Malik to be in Padma Bhushan list". *The Indian Express* (ஆங்கிலம்). 2017-01-24. 2020-10-06 அன்று பார்க்கப்பட்டது.
3. ↑  TNN (26 January 2017). "Padma: Padma for these pearls of Karnataka". *The Times of India* (ஆங்கிலம்). 2020-10-06 அன்று பார்க்கப்பட்டது.
4. ↑  Rao, Sunitha R. (31 October 2014). "Live singing is the secret of Sukri's success". *The Times of India* (ஆங்கிலம்). 2020-10-06 அன்று பார்க்கப்பட்டது.
**கரிமநையோபியம் வேதியியல்** *(Organoniobium chemistry)* என்பது நையோபியம்-கார்பன் பிணைப்பைக் கொண்டுள்ள சேர்மங்களைப் பற்றி ஆய்வுசெய்கின்ற வேதியியல் துறையாகும். கரிமநையோபியம் சேர்மங்களில் நையோபியம் +5 என்ற ஆக்சிசனேற்ற நிலையில் காணப்படுகிறது. நையோபியம்(V) குளோரைடு ஓர் ஏற்புடைய தொடக்க வினைபொருளாகத் திகழ்கிறது. கரிமநையோபியம் சேர்மங்கள் பெரும்பாலும் ஆக்சைடுகவரிகளாக உள்ளன. கரிம டாண்ட்டலம் மற்றும் கரிமநையோபியம் வேதியியல் இடையே ஏராளமான ஒற்றுமைகள் காணப்படுகின்றன. கரிமடாண்ட்டலம் சேர்மங்கள் ஒடுக்கம் அடைவதை எதிர்க்கின்றன.

அடிப்படைச் சேர்மங்கள்
---------------------

Nb(IV) அயனியின் வழிப்பெறுதியாக மெட்டலோசின் வகை நையோபியம் டைகுளோரைடு ((C5H5)2NbCl2) உருவாகிறது. இது காற்றில் ஆக்சிசனேற்றம் அடைந்து Nb(V) அயனியின் வழிப்பெறுதியாக Cp2NbOCl என்ற ஓர் ஆக்சிகுளோரைடை உருவாக்குகிறது. போன்ற (C5Me5)2NbH3 பென்டாமெத்தில்வளையபென்டாடையீன் வழிப்பெறுதிகளும் அறியப்படுகின்றன.

[Nb(CO)6]− என்ற எதிர்மின் அயனி நையோபியத்தின் ஓர் எளிய கார்பனைல் சேர்மமாகும். சோடியம் – பொட்டாசியம் கலப்புலோகத்தைப் பயன்படுத்தி கார்பனோராக்சைடு சூழலில் NbCl5 சேர்மத்தை ஒடுக்குவதன் வழியாக இக்கார்பனைல் தயாரிக்கப்படுகிறது
.

மேற்கோள்கள்
-----------

1. ↑  C. R. Lucas (1990). "Dichlorobis(η5-Cyclopentadienyl)Niobium(IV)". *Inorg. Synth.* **28**: 267–270. doi:10.1002/9780470132593.ch68. பன்னாட்டுத் தரப்புத்தக எண்:0-471-52619-3.
2. ↑  J. E. Ellis, A. Davison, (1976). "Tris[Bis(2-Methoxyethyl)Ether]Potassium and Tetraphenylarsonium Hexacarbonylmetallates(1–) of Niobium and Tantalum". *Inorg. Synth.* **16**: 68–73. doi:10.1002/9780470132470.ch21.
.
**உட்காவும், வெளிக்காவும் நரம்புகளைக் காட்டும் படம்**
வெளிக்காவும் நரம்பு (ஆங்கிலம்: **Efferent nerve fiber**) என்பது இயக்கு நரம்பு ஆகும். வெளிக்காவும் நரம்புகள் இவையே மைய நரம்புத் தொகுதியிலிருந்து சமிக்ஞைகளை செயற்படு உறுப்புகளில் இருக்கும் இயக்க நரம்பணுக்களுக்குக் (ஆங்கிலம்: **Motor neurons**) கடத்தும் நரம்புகள். எடுத்துக் காட்டாக மைய நரம்புத் தொகுதியிலிருந்து ஒரு செயலுக்கான சமிக்ஞையை தசை, சுரப்பி போன்ற உடல் உறுப்புக்களுக்கு காவிச் செல்லும்.[1][2][3]

அமைப்பு
-------

**நரம்பமைவு- இயக்கு மற்றும் உணர்வு நரம்பு மண்டலம்**
பெரு மூளை புறணி இயக்கு பகுதியில் இருந்து இயக்க நரம்பணு உருவாக்கிய மின் அலைகளை வெளிக்காவும் நரம்பு இழை மூலம் சமிக்ஞைகளை முள்ளந்தண்டு வடம் மற்றும் உடலுறுப்புகளுக்கு எடுத்துச்செல்கிறது. அதாவது இயக்க நரம்பணுக்கள் பெரு மூளையின் இயக்கு புறணி, முள்ளந்தண்டு வடம் மற்றும் மூளைத்தண்டு பகுதிகளில் அமைந்துள்ளது. இயக்க நரம்பணு வெளிக்காவும் நரம்புகள் மூலம் கட்டளைகளை கடத்துகிறது. வெளிக்காவும் நரம்பு (ஆங்கிலம்: **Efferent nerve fiber**) என்பது இயக்கு நரம்பு ஆகும். வெளிக்காவும் நரம்புகள் இவையே மைய நரம்புத் தொகுதியிலிருந்து சமிக்ஞைகளை செயற்படு உறுப்புகளில் இருக்கும் இயக்க நரம்பணுக்களுக்குக் (ஆங்கிலம்: **Motor neurons**) கடத்தும் நரம்புகள். எடுத்துக் காட்டாக மைய நரம்புத் தொகுதியிலிருந்து ஒரு செயலுக்கான சமிக்ஞையை தசை, சுரப்பி போன்ற உடல் உறுப்புக்களுக்கு காவிச் செல்லும்.[1][2][3]

மேற்கோள்கள்
-----------


1. 1 2  Mader S. S. (2000): Human biology. McGraw-Hill, New York, ISBN 0-07-290584-0; ISBN 0-07-117940-2.
2. 1 2  Hall J. E. Guyton A. C. (2006): Textbook of medical physiology, 11th edition. Elsevier Saunders, St. Louis, Mo, ISBN 0-7216-0240-1.
3. 1 2  Warrell D. A. Cox T. M. Firth J. D. (2010): The Oxford Textbook of Medicine Archived 2012-03-21 at the வந்தவழி இயந்திரம். (5th ed.). Oxford University Press
**வினய் வித்தல் தியோடர்** (*Vinay Vithal Deodhar*) என்பவர் இந்தியானா பல்கலைக்கழகத்தின் இயற்கணிதக் குழுக்கள் மற்றும் பிரதிநிதித்துவக் கோட்பாடு போன்ற கணிதப் பிரிவுகளில் பணிபுரிந்த ஓய்வுபெற்ற பேராசிரியர் ஆவார். 1948 ஆம் ஆண்டு திசம்பர் மாதம் 3 ஆம் நாள் பிறந்த இவர் 2015 ஆம் ஆண்டு சனவரி 18 அன்று காலமானார். இந்தியாவின் மும்பை இவரது சொந்த ஊராகும் .

1974 ஆம் ஆண்டு மும்பை பல்கலைக்கழகத்தில் தன்னுடைய முனைவர் பட்டத்தைப் பெற்றார். இந்தியக் கணிதவியலாளர் எம்.எசு. ரகுநாதன் மேற்பார்வையில் இயற்கணித குழுக்களின் பகுத்தறியும் புள்ளி விரிவாக்கங்கள் தொடர்பான ஆய்வு இவரது முனைவர் பட்டத்திற்கான தலைப்பாகும்.

1975-1977 மற்றும் 1992-1993 ஆம் ஆண்டுகளில் இப்பல்கலைக்கழகத்தின் மேம்பட்ட ஆய்வு நிறுவனத்தில் பார்வையிடும் அறிஞராகவும் பணியாற்றியுள்ளார் .

மேற்கோள்கள்
-----------

1. ↑  "Profile: Vinay Deodhar". Indiana University. 28 செப்டம்பர் 2012 அன்று மூலம் பரணிடப்பட்டது. 27 September 2012 அன்று பார்க்கப்பட்டது. Italic or bold markup not allowed in: `|publisher=` (உதவி)
2. ↑  "Obituary - Vinay Deodhar". *Indiana University Department of Mathematics Alumni Newsletter*: p. 9. August 2015.. பார்த்த நாள்: 21 May 2018. 
[*தொடர்பிழந்த இணைப்பு*]
3. ↑  "Community of Scholars Profile: Deodhar, Vinay Vithal". Institute for Advanced Study. 4 மார்ச் 2016 அன்று மூலம் பரணிடப்பட்டது. 27 September 2012 அன்று பார்க்கப்பட்டது. Italic or bold markup not allowed in: `|publisher=` (உதவி)
4. ↑  "Professor Vinay Deodhar dies at 66". indiana.edu. 5 February 2015. .

புற இணைப்புகள்
--------------

* கணித மரபியல் திட்டத்தில் வினய் வித்தல் தியோடர்
மேலிருந்து கீழாக: நெப்டியூன், யுரேனசு, சனி, வியாழன் ஆகிய கோள்கள் அண்ணளவான அளவுத்திட்டத்திலும், நிறத்திலும் காட்டப்பட்டுள்ளன.
**வெளிக்கோள்கள்** (outer planets) என்பன, சூரிய மண்டலத்தில், சிறுகோள் பட்டைக்கு வெளியே காணப்படும் கோள்கள் ஆகும். எனவே, இச்சொல் வளிமப் பெருங்கோள்களைக் குறிக்கிறது. இவை, வியாழன், சனி, யுரேனசு, நெப்டியூன் என்னும் நான்கும் ஆகும். 1930ல் முதன் முதலாக அறியப்பட்டதில் இருந்து, 2006ல் அது ஒரு குறுங்கோள் என வகைப்படுத்தப்படும் வரை புளூட்டோவும் ஒரு வெளிக்கோள் எனவே கருதப்பட்டு வந்தது.

எல்லா வெளிக்கோள்களும் வளையங்களைக் கொண்டவை எனினும், சனிக் கோளுக்கு மட்டுமே தெளிவாகத் தெரியக்கூடிய வளையம் உண்டு. பல துணைக்கோள்கள் இருப்பது வெளிக்கோள்களுக்குப் பொதுவாக அமைந்த இன்னொரு அம்சம். வியாழனின் கனிமீடு, சனியின் டைட்டன் ஆகிய இரண்டு துணைக்கோள்களும் புதன் கோளிலும் பெரியவை. இவையும், ஐஓ, கலிஸ்டோ, யூரோப்பா, டிரைட்டன் ஆகிய துணைக்கோள்கள் புளோட்டோ, ஏரிசு ஆகியவற்றைவிடப் பெரியவை.

விபரங்கள்
---------

* **வியாழன்**: சூரிய மண்டலத்தில் உள்ள மிகவும் பெரிய கோள் இதுவே. இதற்கு நான்கு பெரிய துணைக்கோள்கள் உள்ளன.
* **சனி**: இது சூரிய மண்டலத்தின் இரண்டாவது பெரிய கோள். இதற்கு தெளிவாகத் தெரியும் வளையம் உண்டு.
* **யுரேனசு**: இது அளவில் சூரிய மண்டலத்தின் மூன்றாவது பெரியது.
* **நெப்டியூன்**: வெளிக்கோள்களில் மிகவும் சிறிய கோள். இதற்கு வக்கரித்துச் சுற்றும் ஒரு பெரிய துணைக்கோளும், பல சிறிய துணைக்கோள்களும் உள்ளன.

இவற்றையும் பார்க்கவும்
----------------------

* உட்கோள்
**லே அரண்மனை** (Leh Palace) இமயமலை யில் உள்ள லே நகரத்தில் அமைந்துள்ளது. இது திபெத்தின் லாசா நகரத்தில் உள்ள *பொடாலா அரண்மனை*யின் மாதிரியில் அமைந்துள்ளது. இந்த அரண்மனை 17 ஆம் நூற்றாண்டில் *செங்கி நாம்க்யால்* என்ற அரசரால் கட்டப்பட்டது. பின்னர் 19 ஆம் நூற்றாண்டின் மத்தியில் *டோர்கா* படைகள் இந்தப் பகுதியைத் தங்கள் கட்டுப்பாட்டில் கொண்டுவந்ததும் இந்த அரண்மனை கைவிடப்பட்டு அரச குடும்பம் *ஸ்டாக் அரண்மனை*க்கு இடம்பெயர்ந்தது.

|  |  |
| --- | --- |
| லே அரண்மனை | லே அரண்மனையின் உட்தோற்றம் |

அமைப்பு
-------

இந்த அரண்மனை ஒன்பது மாடிகளைக் கொண்டது. மேலே உள்ள மாடிகளில் அரச குடும்பத்தினர் தங்கினர். கீழே உள்ள பகுதிகள் பொருட்கள் சேமிக்கும் அறையாகப் பயன்படுத்தப்பட்டன. தற்போது இந்த அரண்மனை இந்திய தொல்பொருள் துறையின் கட்டுப்பாட்டில் உள்ளது. இந்த அரண்மனை பொது மக்களின் பார்வைக்காக அனுமதிக்கப்படுகிறது. இதன் உயர் மாடிகளில் இருந்து லே பள்ளத்தாக்குப் பகுதி முழுவதையும் காணலாம். இந்த அரண்மனையின் பின்புறம் இமயமலைத் தொடர் உள்ளது.

இந்த அரண்மனையின் அருங்காட்சியகத்தில் விலை உயர்ந்த நகைகள், ஆபரணங்கள், உடைகள் மற்றும் மணிமுடிகள் உள்ளன. 450 வருடத்திற்கு முந்தைய சீன பாணி ஓவியங்களும் உள்ளன. இவை பிரகாசமான வண்ணங்களுடன் புதிது போல் கானப்படுகின்றன. வண்ணங்களுக்காக கற்களைப் பொடி செய்து பயன்படுத்தியுள்ளனர்.

கட்டுமானம்
----------

இந்த அரண்மனையை *நாம் க்யால்* அரச பரம்பரையைச் சார்ந்த *ட்ஸ்வாங் நாம்க்யால்* 1553 கட்டத் தொடங்கினார். பின்னர் அவரது மருமகன் *செங்கி நாம்க்யால்* காலத்தில் கட்டி முடிக்கப்பட்டது.

மேற்கோள்கள்
-----------

1. ↑  "Leh Ladakh". 2020-11-12 அன்று மூலம் பரணிடப்பட்டது. 2013-09-19 அன்று பார்க்கப்பட்டது.
2. ↑  Buddhist Art  Frontline Magazine , pg 78, May 13-26, 1989

வெளி இனைப்புகள்
---------------

லே பகுதிக்கான இணையதளம் பரணிடப்பட்டது 2020-11-12 at the வந்தவழி இயந்திரம்